১৯৫৪ চনত গোৱেৰা মেক্সিকোলৈ ৰাওনা হয় আৰু তাৰ পিছৰ বছৰতেই তেওঁ কিউবাৰ বিপ্লৱী নেতা ফিডেল কাষ্ট্ৰ'ক লগ পায়। ১৯৫৫ চনত তেওঁ বিবাহপাশত আৱদ্ধ হয়। গোৱেৰাই কাষ্ট্ৰ'ৰ "২৬ জুলাইৰ আন্দোলন"ত যোগদান কৰে আৰু কিউবাৰ একনায়কত্ববাদী শাসক বাটিষ্টাৰ বিৰুদ্ধে গেৰিলা যুদ্ধৰ জৰিয়তে তীব্ৰ প্ৰতিবাদ সাব্যস্ত কৰে।

কাষ্ট্ৰ'ৱে ১৯৫৯ চনত বাটিষ্টাক ক্ষমতাচ্যুত কৰিবলৈ সক্ষম হয় আৰু কিউবাৰ ক্ষমতা নিজৰ হাতলৈ আনে। ১৯৫৯ চনৰ পৰা ১৯৬১ চনলৈকে গোৱেৰা নেশ্যনেল বেংক আৱ কিউবাৰ সঞ্চালক হিচাপে কাৰ্যনিৰ্বাহ কৰে আৰু তাৰপিছত উদ্যোগৰ মন্ত্ৰী হিচাপে নিজৰ দায়িত্ব পালন কৰে। এই স্থানত থাকিয়েই কিউবাৰ ৰাষ্ট্ৰদূত হিচাপে তেওঁ পৃথিৱীৰ বিভিন্ন ঠাই ভ্ৰমণ কৰে। 

ছ'ভিয়েট সংঘৰ লগত সন্মিলিত হ'বৰ বাবে কাষ্ট্ৰ'লৈ তেওঁ বিভিন্ন দিহা আগবঢ়ায়। কিন্তু আমেৰিকাৰ কিছুমান ঔদ্যোগিক নীতি আৰু কিছুমান অসফল সংস্কাৰৰ বাবে কিউবাৰ অৰ্থনীতি ক্ষতিগ্ৰস্ত হয়। এই দুৰ্যোগপূৰ্ণ সময়তে গোৱেৰা আৰু কিউবাৰ নেতাসকলৰ মাজত ক্ৰমাৎ এক পাৰ্থক্য আহি পৰে। ১৯৬৫ চনত কাষ্ট্ৰ'ৱে গোৱেৰাই কিউবা ত্যাগ কৰি যোৱা বুলি ঘোষণা কৰে।

কংগো, বলিভিয়া আৰু মৃত্যু
কিউবাৰ বিপ্লৱ আৰু বিদ্ৰোহ
জন্ম আৰু শিক্ষা
মটৰ-চাইকেল যাত্ৰা